Na temelju članaka 33. stavka 1. Zakona o udrugama („Narodne novine“, broj 74/14), članka 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15) i članka 46. Statuta Grada Šibenika („Službeni glasnik Grada Šibenika“ broj 8/10, 5/12, 2/13), gradonačelnik Grada Šibenika donosi

**PRAVILNIK**

**o izmjenama i dopunama Pravilnika o uvjetima i kriterijima za dodjelu sredstava iz Proračuna Grada Šibenika za udruge civilnog društva i udruge u kulturi i tehničkoj kulturi**

Članak 1.

U Pravilniku o uvjetima i kriterijima za dodjelu sredstava iz Proračuna Grada Šibenika za udruge civilnog društva i udruge u kulturi i tehničkoj kulturi („Službeni glasnik Grada Šibenika „ broj 3/15) u članku 8. stavak 1. tekst: „Poziv za predlaganje projekata/programa udruga u civilnom društvu i udruga u kulturi bit će objavljen najkasnije do 30. rujna tekuće godine za narednu godinu“ mijenja se i glasi: „Poziv za predlaganje projekata/programa udruga u civilnom društvu i udruga u kulturi bit će objavljen najkasnije 30 dana nakon donošenja Proračuna Grada Šibenika za sljedeću kalendarsku godinu.“

 Članak 2.

U članku 8. stavak 3. tekst: „ Povjerenstvo za odabir odnosno Kulturno vijeće Grada Šibenika ocijenit će pristigle prijedloge, nakon donošenja Proračuna Grada Šibenika za narednu godinu, a najkasnije do 31. siječnja naredne godine“ mijenja se i glasi: „Povjerenstvo za odabir odnosno Kulturno vijeće Grada Šibenika ocijenit će pristigle prijedloge najkasnije do 15. ožujka.“

 Članak 3.

Ovaj Pravilnik stupa na snagu danom donošenja, a bit će objavljen u „Službenom glasniku Grada Šibenika“ i na gradskoj internetskoj stranici.

Klasa: 402-08/15-01/30 GRADONAČELNIK

Urbroj:2182/01-05/1-15-1 Željko Burić dr.med.

Šibenik, 7. listopada 2015.

Dostaviti:

1. Službeni glasnik Grada Šibenika
2. Ured gradonačelnika
3. Upravni odjel za društvene djelatnosti
4. Upravni odjel za financije – ovdje
5. Dokumentacija - ovdje
6. Arhiva - ovdje